“Formula-1” poygalari bo‘yicha amaldagi jahon chempioni “Mersedes” klubi piloti Lyuis Hemilton Monakoda yo‘l transport hodisasiga uchragan. Biroz oldinroq uning Braziliya Gran-Prisida ishtirok etmasligi mumkinligi xabar qilingandi. Hemilton dushanba kuniga belgilangan matbuot anjumanini ham bekor qilgan. "Men shunchaki ijtimoiy tarmoqlarda shov-shuv bo‘lishini istamadim. Hozir o‘zimni yaxshi his qilmayapman. Bundan tashqari, biroz oldin (10 noyabr) Monakoda kichik YTH yuz berdi. Lekin bu jiddiy hodisa emas. Bu hodisadan hech kim shikastlanmadi, lekin mashinamni urib oldim. Men o‘sha vaziyatda yo‘ldagi boshqa avtomobilga to‘qnashib ketgandim. Hozir o‘zimni yaxshi his qilmoqdaman. Shifokorlar Braziliyaga yo‘l olishimga ruxsat berishdi", deydi Hemilton ijtimoiy tarmoqdagi akkauntida.